Aiviekstes pagasts

Aiviekstes pagasts ir viena no Aizkraukles novada administratīvajām teritorijām tā austrumos, Aiviekstes un Daugavas labajā krastā. Robežojas ar sava novada Pļaviņu pilsētu un Klintaines, un Vietalvas pagastiem, Madonas novada Kalsnavas pagastu un pa Aivieksti ar Jēkabpils novada Krustpils un Variešu pagastiem.

 Daba 
 Reljefs 
 Reljefa formas 
Ambaiņu kalns, Apšu kalni, Bunduļkalns, Dāmenkalns, Draudavkalns, Juču kalni, Kandavas kalns, Kāršu kalni, Kurmēnu kalni, Lejaskroga kalni, Mālakalns, Mežriju kalni, Puduļu pilskalns, Suņu kalns, Vādas kalns

 Hidrogrāfija 
 Upes 
Aiviekste, Akmensstrauts, Jaunā Veseta, Kaļķupīte, Maiļupīte, Melnupe, Odze, Pelava, Riekstiņa, Skanstupīte, Veseta, Vesetas kanāls, Vēžupīte.

 Ūdenstilpes 
Apaļais ezers, Baltenītis, Dāmenezers, Krievciema dzirnavezers, Līdacis, Līkais ezers, Neļaubītis, Odzes ezers, Skaidrais ezers, Spīganas ezers, Spridzēnu ūdenskrātuve, Tulmenītis.

 Purvi 
Zvirbuļpurvs

 Vēsture 
Teritorija 1206. gadā nonāca Rīgas arhibīskapijas pakļautībā. Krievijas Impērijas laikā Aiviekstes pagasta teritorija bija vienīgā Vitebskas guberņas platība, kas iesniedzās Aiviekstes labajā krastā. Pie Aiviekstes ietekas Daugavā 19. gadsimta sākumā izveidojās Gostiņu (Glazmankas) miests, kur apmetās galvenokārt ebreji, jo tiem bija liegtas tiesības iegūt īpašumus Vidzemes un Kurzemes guberņās. Aiviekstieši piedalījās 1905. gada revolūcijā, tāpēc soda ekspedīcija nošāvusi 4 revolucionārus un nodedzinājusi vienas mājas. Pirmā pasaules kara laikā tika nopostītas 18 zemnieku saimniecības, bet Gostiņos no 192 mājām tika nopostītas 152.

Aiviekstes pagasts izveidots 1922. gadā, atdalot to no Ungurmuižas pagasta. 1933. gadā Gostiņi ieguva pilsētas tiesības un tos atdalīja no pagasta. 1935. gadā pagasta platība bija 50,93 km² un tajā dzīvoja 1605 iedzīvotāji. 1941. gādā PSRS varas iestādes izsūtīja 3 cilvēkus, bet 1949. gadā - 26 iedzīvotājus. 1945. gadā Jēkabpils apriņķa Aiviekstes pagastā izveidoja Aiviekstes un Brīvzemnieku ciema padomes, bet pagastu 1949. gadā likvidēja. Aiviekstes ciems ietilpis Pļaviņu (1949-1959), Krustpils (1959-1960) un Aizkraukles (pēc 1975. gada) rajonos. Aiviekstes ciemu likvidēja 1960. gadā, teritoriju pakļaujot Pļaviņu pilsētai un izveidojot Pļaviņu lauku teritoriju, kurā iekļauta arī Klintaines ciema padomju saimniecības «Pļaviņas» teritorija. Aiviekstes ciems atjaunots 1975. gadā, par to reorganizējot Pļaviņu lauku teritoriju. 1990. gadā ciemu reorganizēja par pagastu. 2009. gadā Aiviekstes pagastu kā administratīvo teritoriju iekļāva Pļaviņu novadā. 2021. gadā, kā viena no Pļaviņu novada administratīvajām teritorijām, iekļauta Aizkraukles novadā.

 Pieminekļi 
Valsts aizsargājamie kultūras pieminekļi:
 nr. 104. - Draudavu senkapi ar krustakmeni pie Draudavām
 nr. 105. - Puduļu pilskalns pie PuduļiemLR Kultūras ministrijas rīkojums Nr.128. Par valsts aizsargājamo kultūras pieminekļu sarakstu  (Aizkraukles rajons - Liepājas rajons)
 nr.8756. - Mūra tilts pār Vesetas upi.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP datiem.OSP

 Apdzīvotās vietas 
Lielākās apdzīvotās vietas ir Kriškalni (pagasta centrs), Ķūģi, Krievciems, Īvāni, Aizpurves, Āpēni, Ezerkrasti, Juči, Maiļupsala, Mālkalni, Mežezers, Ozolsala.

 Aiviekstes pagasta ciemu uzskatījums 
Aiviekstes pagastā atrodas 18 ciemi tajā skaitā 1 vidējciems, 9 mazciemi, 7 skrajciemi un 1 aprūpes ciems.
 Ciems Ciema tips Koordinātas (x, y) Iedzīvotāju skaits (gads) Māju skaits  Āpēni mazciems 6280324; 609694 5 mājas Dankeri mazciems  7 mājas Draudavas mazciems 6280115; 600909 14 mājas Ezerkrasti mazciems  3 mājas Īvāni mazciems 6280324; 609694 23 (2021) 17 mājas Juči mazciems 6278323; 607003 5 mājas Kriškalni vidējciems 6276986; 605322 154 (2021) 39 mājas Krievciems skrajciems  12 (2021)  Ķūģi mazciems 6278584; 610344 67 (2021) 34 mājas Lāči mazciems  5 mājas Maiļupsala mazciems 6276866; 609018 43 (2021) 15 mājas Mālkalni skrajciems 6279216; 612783 12 mājas Mežezers aprūpes ciems  5 mājas Ozolsala skrajciems 6276149; 612382 14 mājas Sirmauši skrajciems 6276629; 607774 7 mājas Skujaiņi skrajciems 6275602; 611256 18 mājas Trakšēni skrajciems  6 mājas Vesetnieki skrajciems  9 mājas

 Ievērojamas personības 
 Valdemārs Ambainis (1889 — 1946), skolotājs un rakstnieks
 Jānis Bunduls (1899 — 1960), literatūrvēsturnieks
 Pēteris Krumberģis (1823 — 1880), dzejnieks, valodnieks un publicists
 Andrejs Krustiņš (1884 — 1941), Latvijas armijas ģenerālis
 Pēteris Lapainis (1897 — 1990), virsnieks
 Pēteris Siliņš-Bangpūtis (1844 — 1899), skolotājs, dzejnieks
 Jānis Sproģis (1835 — 1916), arhivārs un etnogrāfs

 Saimniecība 
 Transports 

 Izglītība un kultūra 

 Apskates vietas 

Draudavu senkapi ar krustakmeni
Piemiņas akmens Aiviekstes forsēšanas vietā 2. pasaules kara laikā
Puduļu pilskalns
Vesetas dižozols
Vesetas palienes purvs
Vesetas tilts
Vesetas purva laipa

 Atsauces 

Kategorija:Vidzeme
Kategorija:Latgale
Kategorija:Aizkraukles novada pagasti

Kategorija:Latvijas pilsētu lauku teritorijas